open-index/open-wikipedia-markdown huggingface dataset:
Mäkihypyn maailmancup 1982–1983

**Mäkihypyn maailmancup 1982–1983** käsitti 25 osakilpailua. Ensimmäinen osakilpailu pidettiin Cortina d'Ampezzossa Italiassa 18. joulukuuta 1982 ja viimeinen osakilpailu Planicassa Jugoslaviassa 27. maaliskuuta 1983.

## Maailmancupin kymmenen eniten pisteitä kerännyttä hyppääjää

## Suomalaisten sijoitukset osakilpailuista
### Palkintosijoitukset
*Matti Nykänen 10 voittoa, 2 kakkossijaa, 1 kolmossija
*Markku Pusenius 1 kakkossija, 1 kolmossija
*Pentti Kokkonen 3 kolmossijaa
*Tuomo Ylipulli 1 kolmossija
### Muut suomalaiset
*Markku Pusenius 21. 52 pistettä
*Tuomo Ylipulli 37. 21 pistettä
*Keijo Korhonen 40. 18 pistettä
*Jukka Kalso 60. 3 pistettä

## Aiheesta muualla
*Tulokset FIS:n sivulla
Roxette

**Roxette** on ruotsalainen Halmstadista kotoisin oleva pop-duo, jonka jäsenet olivat laulaja Marie Fredriksson ja säveltäjä-sanoittaja Per Gessle. Duo perustettiin 1986. Kulta-aikanaan 1990-luvun alussa se oli yksi maailman suosituimmista yhtyeistä.

Roxette lopetti konsertoinnin vuonna 2016, ja Fredriksson kuoli kolme vuotta myöhemmin. Per Gessle on jatkanut Roxetten tyylisen musiikin levyttämistä ja duon vanhojen hittien esittämistä vuonna 2022 perustamassaan yhtyeessä PG Roxette, mutta päätti palata vanhaan nimeen 2024.

## Historia
Per Gessle ja Marie Fredriksson tapasivat 1970-luvun lopulla, kun Fredriksson lauloi Strul & Ma Mas Barn -yhtyeessä ja Gessle soitti Ruotsissa suositussa Gyllene Tider -yhtyeessä. Fredriksson liittyi Gyllene Tideriin taustalaulajaksi 1981. Hän julkaisi 1984 soololevyn, jolle Gessle oli kirjoittanut yhden kappaleen. Gyllene Tiderin yhdysvaltalainen levy-yhtiö sai yhtyeen vaihtamaan nimensä Roxetteksi vuonna 1984 kun se julkaisi englanninkielisen EP:n nimeltä *Heartland*. Yhtye kuitenkin hajosi, ja Gessle ja Fredriksson jatkoivat Roxettea duona. He julkaisivat singlen "Neverending Love", josta tuli hitti Ruotsissa. Duon ensimmäinen yhteinen Roxette-albumi *[[Pearls of Passion]]* julkaistiin 1986. Albumia ei kuitenkaan julkaistu Yhdysvalloissa. Vuoden 1988 albumi *[[Look Sharp!]]* jäi myös aluksi julkaisematta Yhdysvalloissa, kunnes yhdysvaltalainen vaihto-oppilas toi levyn Ruotsista Minneapolisiin ja sai paikallisen radioaseman soittamaan kappaletta "The Look". Levy-yhtiö julkaisi albumin, ja "The Look" ja "It Must Have Been Love" nousivat Yhdysvaltain singlelistan kärkeen ja albumi myi platinaa. Myös seuraava albumi *[[Joyride]]* myi Yhdysvalloissa platinaa. Sitä seuranneet albumit menestyivät hyvin vielä Ruotsissa ja Euroopassa.

Vuonna 2002 Roxette jäi tauolle Fredrikssonille diagnosoidun aivokasvaimen takia. Duo palasi lavoille 2008 ja julkaisi uuden albumin *[[Charm School]]* vuonna 2011. Roxette ilmoitti vuonna 2016 lopettavansa konsertoinnin, sillä Fredrikssonin terveys ei sitä enää kestänyt. Fredriksson kuoli joulukuussa 2019.

Per Gessle teki Fredrikssonin kuoleman jälkeen pienen kokeilumuotoisen kiertueen nimellä Per Gessle's Roxette ja kävi muun muassa Suomessa. Sen jälkeen hän kokosi alkuperäisen Roxetten mukana soittaneet muusikot kokoon ja perusti ”uuden Roxetten” nimellä PG Roxette. Yhtye esittää Roxetten tyylistä uutta musiikkia ja konserteissaan myös Roxetten vanhoja hittejä. Se julkaisi lokakuussa 2022 albumin *Pop-up Dynamo*.

Vuonna 2024 Gessle päätti muuttaa nimeksi taas Roxette. Uudeksi laulajaksi otettiin Lena Philipsson. Yhtye alkaa konsertoida alkuvuodesta 2025. Heidän on määrä konsertoida Suomessa Helsingin Veikkaus Arenassa 9. marraskuuta 2025.

## Diskografia

### Studioalbumit
* 
* 
* 
* 
* 
* 
* 
* 
* 
* 

##### PG Roxette

* *Pop-up Dynamo* (2022)

## Lähteet

## Aiheesta muualla

* Viralliset sivut 
* Roxette-uutisia
Pierre Plantard

**Pierre Athanase Marie Plantard** (8. maaliskuuta 1920 – 3. helmikuuta 2000) oli ranskalainen harrastelijatoimittaja ja piirtäjä, itseoppinut hermetisti, Siionin luostaria koskevien tarinoiden keksijä. Hän perusti ja rekisteröi ”järjestön” Ranskassa, Annemassessa 1956. Perustettaessa järjestö julkaisi lehteä ”C.I.R.C.U.I.T.”, jossa kuvattiin tavoitteet: paikallisten vuokra-asuntojen ja niiden asukkaiden olosuhteiden parantaminen. 1960-luvulla Plantard loi upouuden historian samalle nimelle, ja tuolloin järjestö esiintyi merovingien sukujuurten ylläpitäjänä. Plantard itse kuvitteli olevansa Dagobert II:n jälkeläinen, laati väärennetyt sukutaulut ja vaihtoi sukunimekseen Plantard de Saint Clair.

Hän sai mainetta englanninkielisessä maailmassa vuonna 1982 julkaistun Baigentin, Leighin ja Lincolnin teoksen *The Holy Blood and the Holy Grail* myötä. Teos suomennettiin vuonna 2005 nimellä *[[Pyhä veri, pyhä Graal]]*.
Kenelle kellot soivat

**Kenelle kellot soivat** (*For Whom the Bell Tolls*) on Ernest Hemingwayn vuonna 1940 julkaistu romaani. Se kertoo yhdysvaltalaisen miehen tarinan Espanjan sisällissodan (1936–1939) aikana.

Teoksen nimi on peräisin John Donnen kirjoituksesta *Rukouksia sairasvuoteelta* (*Devotions upon Emergent Occasions*, 1624, suom. Paavo Rissanen):
:”Yksikään ihminen ei ole saari, täydellinen itsestään [...] Älä siis koskaan lähetä kysymään, kenelle kellot soivat, ne soivat sinulle.”

*Kenelle kellot soivat* on Hemingwayn merkittävimpiä teoksia. Se perustuu kirjailijan kokemuksiin kirjeenvaihtajana Espanjassa sisällissodan aikaan. Teos kertoo amerikkalaisesta Robert Jordanista, joka toimii tasavaltalaisten puolella räjähdeasiantuntijana. Saatuaan tehtäväkseen erään sillan räjäyttämisen hän liittyy fasistien alueella toimivaan sissijoukkoon.

## Henkilöitä
* Robert Jordan – amerikkalainen espanjan kielen yliopisto-opettaja ja räjähdeasiantuntija
* Anselmo – Jordanin iäkäs opas
* Golz – komentaja joka suunnittelee hyökkäystä sillan tuhon jälkeen
* Pablo – sissijoukon alkoholisoitunut johtaja
* Rafael – laiska mustalaississi
* María – Robert Jordanin rakastajatar
* Pilar – Pablon vaimo, sissijoukon todellinen johtaja
* Agustín – keski-ikäinen sissi
* El Sordo – toisen sissijoukon johtaja
* Fernando – keski-ikäinen sissi
* Andrés – sissi, Eladion veli
* Eladio – sissi, Andrésin veli
* Primitivo – nuori sissi
* Joaquin – vakaumuksellinen kommunisti ja Sordon joukon jäsen

## Elokuva
Sam Wood on ohjannut Hemingwayn kirjaan perustuvan elokuvan *[[Kenelle kellot soivat (elokuva)|Kenelle kellot soivat]]*.

## Suomennokset
* 
* 

## Katso myös
*Le Monden vuosisadan 100 kirjaa

## Lähteet
EOS-Aqua

**Aqua** (EOS PM-1) on Nasan monikansallinen Maata kiertävä tieteellinen  tutkimussatelliitti. Sen tehtävänä on tutkia sadetta, haihtumista ja veden kiertokulkua. Satelliitti laukaistiin Vandenbergin ilmavoimien tukikohdasta 4. toukokuuta 2002 Boeing Delta II -raketilla . Nimi Aqua tarkoittaa latinan kielellä vettä. Satelliitissa on kuusi veden tutkimuslaitetta.

Aqua-satelliitti on toinen merkittävä komponentti Maan maaperää, biosfääriä, meriä ja ilmakehää tutkivaa Earth Observing Systemiä (EOS). Sitä edelsi Terra-satelliitti (laukaistu 1999) ja seurasi Aura-satelliitti (laukaistu 2004). Aqua painaa 2&nbsp;850 kg, lisäksi laukaisussa oli noin 230&nbsp;kg polttoainetta. Kuljetusasennossa satelliitin koko oli 2,68 × 2,49 × 6,49&nbsp;m, kiertoradalla aukilevitettynä 4,81 × 16,70 × 8,04&nbsp;m.

Aqua on sääsatelliittien tapaan sijoitettu aurinkosynkroniselle radalle. Sen nouseva solmu (ekvaattorin ylitys pohjoiseen) tapahtuu (ylityksen sattuessa kohdalle) kullakin pituuspiirillä paikallista aikaa noin klo 13:30, ja vastaavasti laskeva solmu noin klo 01:30. Satelliitin radan korkeus on 705&nbsp;km, inklinaatio 98 astetta ja periodi 99 minuuttia .

## Lähteet

## Aiheesta muualla

*Aquan Nasan kotisivu
*AMSR-E Data Users Handbook
Lentomäen maailmanmestaruuskilpailut

**Lentomäen maailmanmestaruuskilpailut** käydään joka toinen vuosi Euroopan eri lentomäissä.

Ensimmäisen kerran ne järjestettiin vuonna 1972. Vuosina 1973–1985 ne järjestettiin parittomina vuosina. Vuodesta 1986 lähtien kilpailut on järjestetty parillisina vuosina. Vuodesta 2004 lähtien on kilpailtu myös lentomäen joukkuemaailmanmestaruudesta lukuun ottamatta vuotta 2014, jolloin kilpailu jouduttiin perumaan.

## Mitalistit
### Henkilökohtainen kilpailu

### Joukkuekilpailu

## Mitalitaulukko
Tilanne vuoden 2024 MM-kilpailuiden jälkeen.

### Henkilökohtaiset kilpailut

### Menestyneimmät maat

## Huomautukset

## Lähteet

## Aiheesta muualla
* Kilpailujen tuloksia FIS:n sivuilla
Frakki

**Frakki** eli **hännystakki** (saksan sanasta *Frack*, joka tulee muinaissaksan sanasta *frok*, lieve) on länsimaisessa kulttuurissa juhlallisin ja muodollisin käytössä oleva miesten juhlapuku. Frakki oli alkujaan 1700-luvun lopulla miesten arkipuku ja muusikot käyttivät frakkia työasunaan. Nykyään frakkia käytetään akateemisissa tilaisuuksissa ja toimituksissa (esimerkiksi karonkka), muodollisissa valtiollisissa tilaisuuksissa, arvokkaiden vierailujen yhteydessä (esim. itsenäisyyspäivän vastaanotto) ja häissä. Iltaan painottuvissa tanssiaisissa frakki voi olla väriltään yönsininen.

Frakkiin kuuluvat musta, edestä avoin hännystakki ja mustat housut, valkea liivi ja valkea frakkipaita sekä valkea rusetti. Mustaa rusettia frakin kanssa käyttävät perinteisesti vain tarjoilijat ja muu henkilökunta. Frakkipaitaan kuuluvat yleensä valkeat helmiäisnapit sekä kultaiset kalvosinnapit. Takin rintataskussa tulee olla valkoinen, taiteltu liina, paitsi käytettäessä suuria kunniamerkkejä. Kengät ovat mustat ja mielellään lakeriset. Päällysvaatteina käytetään pitkää mustaa takkia tai viittaa, valkoista kaulaliinaa ja valkeita käsineitä sekä silinterihattua. Etiketin mukaan frakin kanssa ei käytetä rannekelloa, vaan taskukelloa, jonka ketjun pää on liivin taskussa.

## Juhlapukeutuminen
Frakkia käytetään pääasiassa arvokkaissa iltajuhlissa ja tanssiaisissa sekä virallisilla vastaanotoilla. Myös kouluratsastuskilpailuissa ratsastaja voi käyttää Vaativa&nbsp;A -tasolta lähtien frakkia, kuten myös kilpatanssin vakiotanssiosuuksilla D- ja sitä ylemmissä taitoluokissa. Suomessa tunnetuin frakkijuhla on epäilemättä Itsenäisyyspäivän vastaanotto. Frakkia käytetään pukuna akateemisissa seremonioissa, kuten promootioissa ja väitöstilaisuuksissa, joissa päivällä käytetään poikkeuksellisesti valkeiden sijasta mustia liivejä. Juhlallisissa häissä sulhanen ja virallisen asemansa vuoksi morsiamen isä (appi) ja bestman voivat käyttää frakkia. Frakkia käyttävät esiintymisasunaan klassisen musiikin soittajat, mieskuorojen laulajat ja kapellimestarit. Frakki on myös yleinen miesten puku lukion vanhojen tansseissa.

Kun kutsussa lukee juhlapuku, se tarkoittaa tummaa pukua tai frakkia, ei esimerkiksi smokkia. Juhlapuvun voi korvata tumman puvun lisäksi myös kansallispuvulla tai juhlaunivormulla. Tämä tarkoittaa klo 18.00 jälkeisiä tilaisuuksia, esim. juhlatanssiaiset, suuret päivälliset, häät, juhlakonsertit, juhlanäytännöt ja Suomessa tasavallan presidentin itsenäisyyspäivän vastaanotot. Kun pukukoodina on frakki, nainen pukeutuu täysipitkään juhlapukuun; vain kengän kärjet saavat näkyä puvun alta.

## Lähteet

## Aiheesta muualla

* https://vuodenmies.com/frakki/
Buena Vista Social Club

**Buena Vista Social Club** oli kuubalainen musiikkiyhtye (1996–2015). Yhtye on nimetty Havannan Marianaon kaupunginosassa Kuubassa 1940-luvulla toimineen musiikkiklubin mukaan.

1990-luvun lopulla kitaristi Ry Cooder kutsuttiin Kuubaan levyttämään afrikasta kutsuttujen muusikoiden kanssa, jotka eivät kuitenkaan saaneet viisumia, joten yhtye koottiin kuubalaismuusikoista. Hän kokosi muusikot, joista tuolloin useimmat olivat jo yli 90 vuoden iässä, yhteen nauhoittamaan uutta *[[Buena Vista Social Club (albumi)|Buena Vista Social Club]]* albumia. Levy myi puolessa vuodessa viisi miljoonaa kappaletta ja sai Grammyn vuoden 1998 parhaana levynä. Saksalainen Wim Wenders ohjasi heistä vuonna 1998 samannimisen elokuvan. Sekä levy että elokuva olivat huippumenestyksiä, ja aiheuttivat sekä Pohjois-Amerikassa että Euroopassa kuubalaisen musiikin uuden suosion nousun.

Yhtye on esiintynyt Suomessa useita kertoja, viimeksi se konsertoi Lahdessa 4.11.2012.

Useat jäsenet ovat levyttäneet myös soololevyjä.

Vuonna 2011 ryhmään otettiin uusi jäsen Idania Valdes.

## Buena Vista Social Clubin jäseniä
*Juan de Marcos González
*Ibrahim Ferrer
*Manuel Galbán (k. 2011)
*Rubén González
*Pío Leyva
*Manuel "Puntillita" Licea
*Orlando "Cachaito" López
*Manuel "Guajiro" Mirabal
*Eliades Ochoa
*Omara Portuondo
*Compay Segundo
*Barbarito Torres
*Amadito Valdés
*Joachim Cooder
*Jesus Aguaje Ramos, taiteellinen johtaja, pasunisti ja laulaja
;Myöhemmin tulleita
*Idania Valdes, laulu
*Rolando Luna, piano
*Guajirito Mirabal, trumpetti

## Lähteet
Ratanopeus

**Ratanopeus** on keskuskappaletta kiertävän satelliitin nopeus radallaan. Kaukana kappaleesta ratanopeus on alhainen ja lähellä kappaletta suurempi. Ratanopeus riippuu keskuskappaleen massasta ja etäisyydestä siten, että lähellä olevaa suurimassaista kappaletta kiertolainen kiertää nopeasti, kaukana oleva kiertolainen hitaasti.
Kulmanopeus on ratanopeus kulmayksikössä.

## Ratanopeuden yhtälö
Jos satelliitin omaa massaa ja muita kuin keskuskappaleen massoja ei oteta huomioon,
keskiratanopeus on:

:v_o = \sqrt{m G \over r}

: m = massa
: G = gravitaatiovakio
: r = kappaleiden välinen etäisyys

Tarkemmassa yhtälössä halutaan tietää m1-massaisen satelliitin ratanopeus, kun m2 on keskuskappale.

:v_o = \sqrt{m_2^2 G \over (m_1 + m_2) r}

Ellipsiradalle ratanopeus on

v=
\sqrt{\mu\left({2\over{r}}-{1\over{a}}\right)}


missä 

*&mu; = MG
*r = kappaleen etäisyys
*a = kappaleen keskietäisyys

## Maa-keskisten kiertoratojen ratanopeuksia

## Planeettojen ratanopeudet radallaan

## Lähteet
Saija-Reetta Kotirinta

**Saija-Reetta Kotirinta** (s. 13. syyskuuta 1975 Halikko) on suomalainen näyttelijä, ääninäyttelijä ja laulaja.

## Ura

Kotirinta näytteli Inka Haapalan roolissa vuosina 2001&ndash;2004 saippuasarjassa *[[Salatut elämät]]*. Sen jälkeen Kotirinta on näytellyt teatterissa ja sivuroolissa muun muassa elokuvassa *[[Onnen varjot]]* (2005). Kotirinta on myös antanut äänensä Hannah Montana -sarjassa Amber Addisonille.  Kesällä 2011 Kotirinta näytteli Särkänniemessä Peter Pan-musikaalissa. Vuonna 2008 Kotirinta juonsi Sub-kanavalla esitettävää paranormaaleja ilmiöitä tutkivaa sarjaa *[[Piiri (televisiosarja)|Piiriä]]*..

Kotirinta työstää myös omaa musiikkia taiteilijanimellä *Sare*. Debyyttisingle *Auki ja rikki* julkaistiin toukokuussa 2012 ja sen musiikkivideo sai ensinäyttönsä Iltalehden verkkosivuilla 4. kesäkuuta 2012. Kotirinta osallistui vuonna 2011 Tangomarkkinoille, mutta karsiutui kisasta juuri ennen semifinaaleja. Kotirinta on osallistunut myös The Voice of Finland -ohjelman toiselle tuotantokaudelle, jossa hän ei kuitenkaan edennyt kaksintaisteluvaiheeseen.

## Yksityiselämä

Kotirinta oli naimisissa juontaja Ivan Puopolon kanssa ja heillä on vuonna 2010 syntynyt tytär. Pariskunta erosi tammikuussa 2013. Kotirinta oli Vihreän liiton ehdokkaana kuntavaaleissa 2017 ja sai 78 ääntä eikä tullut valituksi.

## Filmografia
### Elokuvat

### Televisiosarjat

## Diskografia
### Singlet
* *Auki ja rikki* (2012)
* *Rakkaus ei riitä* (2012)

### Musiikkivideot
* *Auki ja rikki* (2012, Ohj. Mari Mantela)
* *Rakkaus ei riitä* (2012, Ohj. Mari Mantela)

## Lähteet
Mikä-Mikä-Maa

**Mikä-Mikä-Maa** (vuoden 2002 *Peter Pan* -käännöksessä **Kaukamaa**; ) on kirjailija J. M. Barrien luoma mielikuvitusmaailma, jossa satuhenkilö Peter Pan asuu ystäviensä Helinä-keijun ja Kadonneiden Poikien kanssa.

Mikä-Mikä-Maassa kaikki neljä vuodenaikaa mahtuvat yhteen vuorokauteen ja siellä unohdus on äärimmäisen helppoa. Mikä-Mikä-Maassa ei tarvitse eikä voi kasvaa isoksi/aikuiseksi, eivätkä kaikki asukkaat vanhene lainkaan. Mikä-Mikä-Maahan pääsee vain lentämällä, osoitteena "toinen oikealle ja suoraan aamuun saakka". Alkuperäistarinassa Mikä-Mikä-Maa on ”enemmän tai vähemmän saari” täällä maapallolla, ja Peter Pan antaa aina edellä mainitun osoitteen. Disneyn elokuvassa Mikä-Mikä-Maan osoite oli "toisesta tähdestä oikealle ja suoraan aamuun saakka". Siellä asuu Peterin ja kumppaneiden lisäksi myös keijuja, merenneitoja, intiaaneja ja merirosvoja, mukaan lukien merirosvokapteeni Koukku. 

Michael Jackson nimesi Neverland-tilansa Mikä-Mikä-Maan mukaan.
Mäkihypyn maailmancup 1984–1985

**Mäkihypyn maailmancup 1984–1985** käsitti 23 osakilpailua, joista kaksi peruttiin. Ensimmäinen osakilpailu pidettiin Thunder Bayssa Kanadassa 8. joulukuuta 1984 ja viimeinen osakilpailu Štrbské Plesossa Tšekkoslovakiassa 24. maaliskuuta 1985.

## Maailmancupin kymmenen eniten pisteitä kerännyttä hyppääjää

## Suomalaisten sijoitukset osakilpailuista
### Palkintosijoitukset
*Matti Nykänen 6 voittoa, 4 kakkossijaa
*Jari Puikkonen 3 kakkossijaa, 1 kolmossija
*Pentti Kokkonen 1 kakkossija
*Tuomo Ylipulli 1 kolmossija
### Muut suomalaiset
*Pentti Kokkonen 15. 60 pistettä
*Tuomo Ylipulli 23. 34 pistettä
*Jukka Kalso 29. 26 pistettä
*Kimmo Kylmäaho 49. 8 pistettä
*Mika Kojonkoski 70. 2 pistettä

## Aiheesta muualla
*Tulokset FIS:n sivulla
Samppanjalasi

**Samppanjalasi** on vetoisuudeltaan noin 15–23 senttilitran kokoinen lasi. Samppanjalaseista on olemassa useita eri malleja, joista yleisimmät ovat kapea huilumainen lasi (ransk. *flûte*) sekä laakeampi ja matalamaljaisempi lasi (ransk. *coupe*). Näistä *coupe* lienee varhaisempi, ja se saavutti erityistä suosiota noin 1920-luvulla. Kapeampi *flûte* puolestaan yleistyi vasta noin 1950-luvun puolivälistä alkaen. *Flûten* etuna pidetään erityisesti sitä, että lasi pitää viinin aromit laakeaa *coupea* paremmin kasassa, minkä ansiosta se mahdollistaa viinin ominaisuuksien paremman arvioinnin ja sopii erityisen hyvin viininmaisteluun. *Flûte* myös säilyttää kuohuviinin kuplat *coupea* pidempään. *Coupea* puolestaan suositaan sen klassisena, eleganttina ja ylellisenä pidetyn ulkonäön vuoksi. 

Samppanjalasin muodon vuoksi se on erittäin soveltuva kupliviin juomiin ja näyttäviin, kerrostettuihin drinkkeihin.

## Tyyppejä

Verre Champagne.jpg|Ylöspäin levenevä samppanjalasi *flûte*
Glass02.jpg|Laakea samppanjalasi *coupe*


## Samppanjalasiin valmistettavia drinkkejä
* Kir Royale
* Champagne Cocktail
* Mimosa
* Rossini

## Lähteet
Mäkihypyn maailmancup 1983–1984

**Mäkihypyn maailmancup 1983–1984** käsitti 24 osakilpailua. Ensimmäinen osakilpailu pidettiin Thunder Bayssa Kanadassa 10. joulukuuta 1983 ja viimeinen osakilpailu Planicassa Jugoslaviassa 25. maaliskuuta 1984.

## Osakilpailut ja voittajat

## Maailmancupin kymmenen eniten pisteitä kerännyttä hyppääjää

## Suomalaisten sijoitukset osakilpailuista
### Palkintosijoitukset
*Matti Nykänen 5 voittoa, 6 kakkossijaa
*Jari Puikkonen 2 kakkossijaa, 2 kolmossijaa
*Veli-Matti Ahonen 2 kakkossijaa
### Muut suomalaiset
*Pentti Kokkonen 16. 64 pistettä
*Veli-Matti Ahonen 20. 43 pistettä
*Markku Pusenius 38. 20 pistettä
*Jukka Kalso 45. 15 pistettä
*Tuomo Ylipulli 49. 13 pistettä

## Aiheesta muualla
*Tulokset FIS:n sivulla
Highball

**Highball** on vetoisuudeltaan noin 24–35 senttilitran kokoinen lasi, ja sen ominaispiirteisiin kuuluu paksu pohja sekä tasaleveä lasi. Highball on periaatteessa kaksi kertaa niin iso kuin grogilasi ja soveltuukin erinomaisesti pidennettyjen juomien tarjoiluastiaksi (aivan kuten ohutpohjaisempi collins-lasi). Yleensä highball on perusmuodoltaan pyöreä, joskus neliskulmainen.

## Highballiin valmistettavia drinkkejä

* Singapore Sling
* Mary Pickford
* Screwdriver (suomalainen käytäntö nauttia pitkänä, yleensä valmistetaan grogilasiin)
* Tequila Sunrise
* Sex on the Beach
* Sininen enkeli
Palestrina-tyyli

**Palestrina-tyyli** on myöhäisrenessanssin ajan teosten luonteenomainen sävellystyyli, jonka keskeisin vaikuttaja oli Giovanni Pierluigi da Palestrina. Sen keskeisin piirre on tiukka kontrapunktin sääntöjen noudattaminen.  Barokin aikaan tätä renessanssin kontrapunktityyliä ryhdyttiin kutsumaan **stile anticoksi** tai *prima pratticaksi*, ensimmäiseksi käytännöksi, erotukseksi barokkimusiikin vapaammasta sävellystyylistä *secunda pratticasta*.

Erityisen merkityksellistä musiikin kehityksen kannalta oli Palestrinan kontrapunktin käyttö, jota on käytetty musiikin opetuksessa lajinsa tyylipuhtaimpana esimerkkinä Johann Fuxin vuonna 1725 julkaisemasta *Gradus ad Parnassum* -kirjasta aina meidän päiviimme saakka. Palestrinan kontrapunktissa tunnuksenomaisia piirteitä olivat musiikin rikas tekstuuri, jossa konsonanssit seurasivat dissonansseja lähes joka rytmin iskulla. Palestrina oli ensimmäisiä säveltäjiä, jonka tyyliä tulevien sukupolvien säveltäjät tietoisesti imitoivat.

Palestrinaa on kutsuttu *musiikin ruhtinaaksi* ja hänen teoksiaan renessanssiajan kirkkomusiikin täydelliseksi huipentumaksi. Teokset, varsinkin hänen 104 messuaan, ovat rauhallisia ja elegantteja, mutta samalla sisältävät laajaa melodista ja rytmillistä vaihtelua. Palestrinan käyttämät melodiat saivat paljon vaikutteita gregoriaanisista lauluista ja sisältävät pitkiä, rytmiikaltaan vaihtelevia kaaria. Eri äänet liikkuvat yleensä yhden sävelaskeleen hypyin. Useamat yli terssin mittaiset hypyt yhdessä äänessä tasapainottuvat jonkin toisen äänen sävelaskelkululla vastakkaiseen suuntaan. Melodiat on sävelletty siten, että ne noudattavat tekstin luonnollista rytmiä ja että keskeiset sanat korostuvat. Pitkiä tekstejä sisältävät teokset (esimerkiksi messun Credo-osa) on usein sävelletty homofonisesti siten, että teksti on helposti ymmärrettävissä.

## Lähteet
Collins-lasi

**Collins-lasi** on vetoisuudeltaan noin 25–35 senttilitran kokoinen lasi, joka on tasaleveän sylinterin muotoinen. Collins-lasi soveltuu erityisesti pidennettyjen juomien tarjoiluastiaksi (aivan kuten paksupohjaisempi highball). Collins-lasi on aina perusmuodoltaan sylinteri, ja periaatteessa muun muotoiset ohutpohjaiset lasit eivät virallisesti ole collins-laseja vaan juomalaseja.

## Collins-lasiin valmistettavia drinkkejä

* Collins (Tom, Ivan, Pierre, Pedro...)
* Alexander
* Valkovenäläinen
* Gin Tonic
Dumnorix

**Dumnorix** (k. 54 eaa.) oli gallialaisten heedujen päällikkö ja druidi Divitiacuksen veli. Hänen nimensä tarkoittaa 'maailman kuningasta'.

Dumnorix kapinoi roomalaisia vastaan ja pyrki muodostamaan liiton Orgetorixin ja erään kolmannen gallialaispäällikön kanssa. Dumnorixin hanke kuitenkin paljastui, ja vuonna 54 eaa. roomalaiset sotilaat surmasivat hänet.
Aromilasi

**Aromilasin** vetoisuus vaihtelee 12–50 senttilitran välillä. Aromilasin ominaispiirteisiin kuuluu lyhyt kaula ja päädyistä (ylhäältä ja alhaalta) keskelle laajeneva lasi. Muotonsa ansiosta juomaa voidaan ”pyörittää” lasissa vapauttaen juoman aromeja samalla, kun lasin kapeampi suuaukko pitää aromit pidempään juoman pinnalla.

## Aromilasiin valmistettavia drinkkejä

* Nikolashka
* B&B
* Bourbon Daisy
Aitoviikuna

**Aitoviikuna** (*Ficus carica*) on viikunoiden (*Ficus*) sukuun ja mulperikasvien heimoon kuuluva kasvi. Se on lähtöisin Vähästä-Aasiasta. Nykyään aitoviikunoita viljellään laajalti trooppisilla ja subtrooppisilla alueilla.

## Kuvaus

Aitoviikuna on kesävihanta pensas tai pieni puu, joka voi kasvaa kuusi metriä korkeaksi ja lehvästö yhtä leveäksi. Lehtilapa on 3–5-liuskainen. Lehtiruoti on kellanvihreä.

## Käyttö

Vaikka viikunassa on paljon siemeniä, sen punertava hedelmäliha on pehmeää. Kuivattujen viikunoiden maku on makeampi kuin tuoreen hedelmän, joka on kitkeränmakea. Kuivan viikunan makeus johtuu siitä, että sen kuivuttua painosta 70 prosenttia on sokeria. Makeus tekee siitä hyvin sopivan muun muassa kiisseliin. Viikuna sopii myös jälkiruuaksi tai syötäväksi kylmän lihan kanssa. Viikunan kuori on vaalean harmaa tai tumman sinertävä, ja sitä voi syödä sen ollessa tarpeeksi ohut.

## Lähteet

## Aiheesta muualla
* Laji.fi: Aitoviikuna (''Ficus carica'')
* Fineli: Viikuna, kuivattu, punnittu kantoineen ''Ficus carica''
*Kassu – Kasvien suomenkieliset nimet: Aitoviikuna eli viikuna(puu) (''Ficus carica'')
* UniProt: Taxonomy - ''Ficus carica''
*United States Department of Agriculture (USDA): Ficus carica 
*Food Component Database (FooDB): Common fig (''Ficus carica'')
*Flora of China: ''Ficus carica'' 
*Dr. Duke's Phytochemical and Ethnobotanical Databases: ''Ficus carica''  
*Centre for Agriculture and Biosciences International (CABI): ''Ficus carica'' (common fig) 
*Pherobase: Floral volatiles of ''Ficus carica''
Tuhoaja-droidi

**Tuhoajadroidi** (tunnetaan myös nimellä **droideka**) on *[[Tähtien sota]]* -elokuvissa ja oheismateriaalissa esiintyvä kuvitteellinen hahmo. Ne vierivät asemiin pyörämuodossa ja perillä ne avautuvat ja muuttuvat pelottaviksi aselaveteiksi. Droidekan käsinä ovat lasertykit ja niillä on omat suojakenttägeneraattorit. Jopa jedeillä on vaikeuksia voittaa näitä vaarallisia droideja, joita on Kauppaliiton armeijoissa. Esimerkiksi elokuvassa *[[Star Wars: Episodi III – Sithin kosto|Sithin kosto]]* Anakin Skywalker ja Obi-Wan Kenobi pakenevat nähdessään muutaman droidekan lähestyvän. 

Tuhoajadroidit suunnittelivat väkivaltaiset Colicoidit jotka rakensivat droidit itsensä näköisiksi. 

## Esiintyminen
### Elokuvat
**[[Star Wars: Episodi I – Pimeä uhka]]*
**[[Star Wars: Episodi II – Kloonien hyökkäys]]*
**[[Star Wars: Episodi III – Sithin kosto]]*

### Videopelit
**[[Star Wars: Episode I: Jedi Power Battles]]*
**[[Star Wars Episode I: The Phantom Menace]]*
**[[Star Wars: Battlefront]]*
**[[Star Wars: Battlefront II]]*
**[[Star Wars: The New Droid Army]]*
**[[Star Wars: Republic Commando]]*
**[[Star Wars: Galactic Battlegrounds]]*
**[[Lego Star Wars: The Video Game]]*
**[[Lego Star Wars: The Complete Saga]]*
**[[Star Wars: Empire at War#Forces of Corruption-kampanja|Star Wars: Empire at War – Forces of Corruption]]* (paranneltuna)

## Katso myös

*IG-100 Magnadroidit
*Taisteludroidi
*Supertaisteludroidi

## Lähteet
Benjamin McKenzie

**Benjamin McKenzie Schenkkan** (s. 12. syyskuuta 1978 Austin, Texas, Yhdysvallat) on yhdysvaltalainen näyttelijä, joka tunnetaan muun muassa rooleistaan Ryan Atwoodina televisiosarjassa *[[O.C.]]* ja James Gordonina televisiosarjassa *[[Gotham (televisiosarja)|Gotham]]*.

McKenzie valmistui lukiosta vuonna 1997 ja jatkoi opintojaan Virginian yliopistossa pääaineinaan ulkomaanpolitiikka ja taloustieteet. Yliopistossa hän innostui näyttelemisestä ja esiintyi näytelmissä *Measure for Measure* ja *Zoo Story*. Hän muutti ensin New Yorkiin, jossa hän elätti itsensä tarjoilijana sekä näytteli näytelmässä *Life is a Dream*, mutta muutti jo vuonna 2002 Los Angelesiin. Hän kävi monissa koe-esiintymisissä ja sai lopulta pienen roolin sarjasta *[[Poliisipäällikkö Mannion]]*. McKenzie teki läpimurtonsa saatuaan pääroolin televisiosarjasta *O.C.*, jota esitettiin vuosina 2003–2007.

McKenzie käyttää taiteilijanimeä Benjamin tai Ben McKenzie, koska on halunnut välttää sekaannuksen Benjamin Schenkman -nimiseen näyttelijään. 

## Filmografia

## Lähteet

## Aiheesta muualla

*Virallinen sivu 
*
Adam Brody

**Adam Brody** (s. 15. joulukuuta 1979) on yhdysvaltalainen näyttelijä. Hän tuli tunnetuksi Seth Cohenin roolista televisiosarjassa *[[O.C.]]* vuosina 2003–2007.

2000-luvun alkuvuosina Brody esiintyi pienissä rooleissa televisiosarjoissa kuten *[[Once and Again]]*, *[[Grounded for Life]]*, *[[Amyn lailla]]* ja *[[Undressed]]* sekä elokuvissa *[[American Pie 2]]* ja *[[Ring (elokuva)|Ring]]*, kunnes hänet valittiin *O.C:hen*. Sarjan päätyttyä neljän tuotantokauden jälkeen Brody sai ensimmäisen elokuvapääosansa Jonathan Kasdanin *[[In the Land of Women]]issä* (2007).

## Yksityiselämä
Brody kasvoi San Diegossa, Kaliforniassa. Teini-iässä hän harrasti surffausta. Valmistuttuaan high schoolista hän lähti 19-vuotiaana collegeen Los Angelesiin, mutta samalla hänen tarkoituksenaan oli koettaa uraa näyttelijänä.

Brody avioitui kollegansa Leighton Meesterin kanssa helmikuussa 2014. He kohtasivat vuonna 2011 ilmestyneen *[[The Oranges]]* -elokuvan kuvauksissa. Pariskunnan esikoistytär Arlo Day syntyi 4. elokuuta 2015 ja poika 2020.

## Valikoitu filmografia
* *[[Vielä kerran]]* (2000–2001)
**[[American Pie 2]]* (2001)
**[[Smallville]]* (2002)
**[[Ring (elokuva)|Ring]]* (2002)
**[[Gilmoren tytöt]]* (2002–2003)
**[[Grind]]* (2003)
**[[O.C.]]* (2003–2007)
**[[Mr. & Mrs. Smith]]* (2005)
**[[Thank You for Smoking]]* (2006)
**[[In the Land of Women]]* (2007)
**[[Jennifer’s Body]]* (2009)
**[[Pari kyttää]]* (2010)
**[[Scream 4]]* (2011)
**[[House of Lies]]* (2013)
**[[Lovelace (elokuva)|Lovelace]]* (2013)
**[[Welcome to the Jungle (elokuva)|Welcome to the Jungle]]* (2013)
**[[Life Partners]]* (2014)
**[[Yoga Hosers]]* (2016)
**[[Shazam! (elokuva)|Shazam!]]* (2019)
**[[Shazam! Fury of the Gods]]* (2023)

## Lähteet

## Aiheesta muualla

*
Hiukkassäteily

**Hiukkassäteily** koostuu subatomisista hiukkasista, joilla on massa ja liike-energiaa. Hiukkassäteily syntyy yleensä radioaktiivisen hajoamisen seurauksena atomin ytimessä. Se voi koostua esimerkiksi alfasäteilystä, beetasäteilystä, neutroneista, positroneista tai neutriinoista. Alfasäteilyssä säteilyhiukkaset ovat alfahiukkasia ja beetasäteilyssä beetahiukkasia. Beetahiukkaset ovat alfahiukkasia kevyempiä ja läpäisykykyisempiä. Esimerkiksi aurinkotuuli on Auringosta Maahan saapuvaa hiukkassäteilyä. Hiukkassäteily vaikuttaa sähköisiin palveluihin ja maan päällä eläviin olentoihin. koska hiukkassäteily on useimmiten atomien radioaktiivista säteilyä aiheuttavien hajoamisten seurausta, se on yleensä radioaktiivista, kuten gammasäteily. Hiukkassäteily on samalla yleensä myös ionisoivaa, ja tällaista säteilyä voidaan käyttää joidenkin sairauksien toteamisen apuna ja sairauksien hoitoon.

Alfasäteilyä aiheuttavat alfahiukkaset muodostuvat kahdesta protonista ja kahdesta neutronista. Beetasäteilyä aiheuttavat beetahiukkaset taas koostuvat elektroneista.  

## Lähteet
Mauno Koski

**Mauno Yrjö Aulis Koski** (21. helmikuuta 1930 Raisio – 2. marraskuuta 2005 Turku) oli suomen kielen ja kirjallisuuden professori Åbo Akademissa.

Ollessaan jatko-opiskelijana Koskella oli harvinainen mahdollisuus opiskella Tarton yliopistossa. Kosken tohtorinväitös oli vuonna 1967 Turun yliopistossa, ja hänen aiheenaan oli itämerensuomalaisten kielten *[[hiisi]]*-sanue. Sen jälkeen hän toimi jonkin aikaa suomen kielen vs. professorina sekä Turun että Tampereen yliopistossa. Vuonna 1971 hänet nimitettiin Åbo Akademin suomen kielen ja kirjallisuuden professoriksi.

Kosken tutkimuskohteisiin kuuluivat muun muassa murteet ja paikannimet. Myös semantiikasta hän julkaisi teoksia. Murteista Turun murre oli hänelle tärkeä. Koski oli Turkuseuran murrejaoston jäsen ja oli toimittamassa Turun murteen sanakirjaa *Kummottos*.

Mauno Koski oli nuoruudessaan myös huippu-urheilija. 19-vuotiaana Koski voitti Suomen mestaruuden 200 metrin juoksussa ja oli vuonna 1949 Suomen nopeimman miehen tittelin haltija. Koski pelasi myös jääkiekkoa SM-sarjassa kaudella 1952–1953 Turun Palloseurassa 7 ottelun verran ilman tehopisteitä. Kosken urheilijan ja kielitieteilijän ura yhdistyi, kun hän Paavo Karikon kanssa teki 1975 Paavo Nurmen elämäkerran *Yksin aikaa vastaan*.

## Teoksia
* 
* 

## Lähteet

## Aiheesta muualla
* Mauno Kosken muistokirjoitus ''Helsingin Sanomissa''.
MC Taakibörsta

**MC Taakibörsta** on suomen kielellä räppäävä hiphop-yhtye. Yhtyeen muodostaa kolme MC:tä, Davo, Edu Kehäkettunen ja Setä Koponen Espoon Olarista sekä DJ Didier Espoon Soukasta.

Ennen Davon liittymistä yhtyeeseen, Kehäkettu ja Koponen julkaisivat vuonna 2000 artistien mukaan nimetyn EP:n. EP tehtiin yhteistyössä tuottaja Didier Selinin kanssa. Samana vuonna Tommi Mattila ohjasi Taakibörstan kappaleesta *PL 2000* videon, jota esitettiin usein MoonTV:llä. Ensi-iltansa video sai syyskuussa samanaikaisesti Rakkautta ja anarkiaa -festivaaleilla ja Yle TV1:n ohjelmassa Pop-komissio. Toukokuussa 2001 MC Taakibörstalta ilmestyi EP *PA 2001*, jonka nimikappale pääsi muun muassa Radiomafian soittolistalle ja sen videota esitettiin MoonTV:lla. Parhaimmillaan Suomen virallisen singlelistan sijalle 7. yltäneen levyn julkaisi Johanna Kustannuksen Megamania. 

Muun muassa yhtyeen haastatteluissa mainitun pitkäsoiton oli määrä ilmestyä syksyllä 2002, mutta sen valmistuminen venyi eikä tuotosta lopulta koskaan julkaistu, sillä yhtye hajosi marraskuussa 2002.

Voitettuaan Flow Festivalin järjestämässä bändiäänestyksessä, MC Taakibörsta teki comeback-keikan Flow Festivalin Heineken Open Source Stage -lavalla vuonna 2011. Viiden vuoden hiljaiselon jälkeen loppuvuodesta 2016 MC Taakibörstan uutisoitiin esiintyvän Tavastialla. Liput kolmelle keikalle myytiin loppuun minuutissa.
__notoc__

## Diskografia
*PA 2001 (CD ja 12" vinyyli) Johanna kustannus, 2001
*PA 2001 (12" Vinyyli) Svart Records, 2018

### Vierailijana

## Lähteet
* 

### Viitteet

## Aiheesta muualla

* Legacy of MC Taakibörsta
Droidihävittäjä

**Droidihävittäjä**t (tunnetaan myös nimillä droiditähtihävittäjä, saalistajadroidi tai moskiittodroidi) ovat Tähtien sota -elokuvissa ja oheismateriaalissa esiintyviä hahmoja. Ne ovat Kauppaliiton käyttämiä avaruusaluksia, jotka maassa liikkuessaan muuttuvat hämähäkkimäisiksi. Ne voivat liikkua maassa, ilmassa ja avaruudessa. Droidihävittäjä on aseistettu tehokkailla lasertykeillä.

Monimutkaiset, tarkuustyönä valmistetut droidihävittäjät, jotka on rakennettu Kauppaliiton käyttöön Xi Charin katedraalitehtaissa, ovat variaadeligeometriaa hyödyntäviä koneita. Pitkät, siipimäiset, kynnet kätkevät sisäänsä tehokkaat laserkanuunat. Muidenkin droidien tapaan, droidihävittäjää ohjataan sotarahtialukseen sijoitettuilla keskusohjaustietokoneella.

## Esiintyminen

### Elokuvat
* Star Wars: Episodi I - Pimeä uhka
* Star Wars: Episodi III - Sithin kosto

### Pelit
* Star Wars: Battlefront
* Star Wars: Battlefront 2
* Lego Star Wars: The Video Game
* Lego Star Wars: The Complete Saga
Taisteludroidi

**Taisteludroidit** ovat *[[Tähtien sota]]* -elokuvissa ja niiden oheismateriaalissa esiintyviä hahmoja.

## Taisteludroidien asema ''Tähtien sota'' -fiktiossa
Taisteludroidit ovat Kauppaliiton armeijan jalkaväkeä. Ne musertavat vihollisen järjestäytyneen taktiikkansa sekä lukumääräisen ylivoimansa avulla. Eri tyypit erottaa väristä: komentajilla on keltaiset merkinnät, ohjaajilla siniset (joillakin vihreät) ja turvallisuusjoukoilla punaiset. Taisteludroidit on usein todettu heikkotekoisiksi, eivätkä ne opi kokemuksen perusteella. Ne ovat kuitenkin suhteellisen edullisia ja yksinkertaisia rakentaa. Varhaisemmat taisteludroidit ovat etäohjattuja avaruudessa sijaitsevasta aluksesta. Etäohjaus osottautuu varhaisten taisteludroidien suureksi heikkoudeksi Kauppaliiton epäonnistuttua Naboon valloituksessa: Anakin Skywalker näet tuhoaa kiertoradalla sijaitsevan hallintoaluksen, ja tekee droideista toimintakyvyttömiä. Myöhemmille taisteludroideille kehitetään kyky ajatella itsenäisesti. Droidien yleisin käyttämä sana on "Selvä-Selvä" ("Roger-Roger"), jota ne toistelevat joskus ilman tarvettakin. Ainoa nimeltä tunnettu taisteludroidi on kenraali OOM-9.

## Supertaisteludroidi
B2 Supertaisteludroidit taistelevat Itsenäisten aurinkokuntien konfederaation puolella. Ne ovat tehokkaampia kuin tavalliset taisteludroidit. Supertaisteludroidit ovat väriltään siniharmaita ja niiden toisessa ranteessa on sisäänrakennettu ampuma-ase. Niiden pelottavuutta on lisätty sillä, että niillä ei ole ollenkaan "kasvoja". Niillä on kuitenkin silmä, jotka sijaitsevat droidin sisäosissa. Tavallisilla taisteludroideilla on jonkinlainen pää. Niitä valmistaa Baktoid Combat Automata. Heillä on myös paksu suojarakenne, joka estää ammusten tuhoamasta virtapiirejä. Vuosien mittaan niille on kehitetty muita aseita, kuten sinkoja sekä kranaatteja.

## Esiintyminen
### Elokuvat
*Star Wars: Episodi I - Pimeä uhka
*Star Wars: Episodi II - Kloonien hyökkäys
*Star Wars: Episodi III - Sithin kosto

### Pelit
*Star Wars: Episode I: Jedi Power Battles
*Star Wars Episode I: The Phantom Menace
*Star Wars: Republic Commando
*Star Wars: Battlefront
*Star Wars: Battlefront II
*Star Wars: The Clone Wars
*Lego Star Wars: The Video Game
*Lego Star Wars: The Complete Saga

## Katso myös
*Tuhoaja-droidi
*IG-100 Magnadroidit

## Lähteet
Valgamaa

**Valgamaa** on maakunta Etelä-Virossa Latvian rajalla. Maakunnan pinta-ala on 1&nbsp;917 neliökilometriä, ja asukkaita siellä on 29&nbsp;571 (1.1.2018). Maakunnan keskuspaikka on Latvian rajalla sijaitseva Valgan kaupunki.

## Maantiede
Valgamaa on kumpuilevaa moreenimäkimaata, eteläosastaan yksittäisten kohoumien katkaisemaa lakeutta. Kolme neljäsosaa alueesta on peltoa, niittyä ja laidunmaata.

## Kaupungit ja kunnat
Vuoden 2017 kuntauudistuksessa Valgamaan yhdeksästä kunnasta, kahden kunnan osista (Palupera, Puka) ja kahdesta kaupungista (Tõrva, Valga) muodostettiin kolme kuntaa: Otepään, Tõrvan ja Valgan kunnat. Osa Pukasta ja Paluverasta siirrettiin Elvan kuntaan Tartumaalle. 

## Väestö
Vuonna 2011 silloisella Valgamaalla oli 30&nbsp;123 asukasta, joista 25&nbsp;041 (83,1&nbsp;%) oli virolaisia, 3&nbsp;662 (12,2&nbsp;%) venäläisiä ja 1&nbsp;377 (4,6&nbsp;%) muita kansallisuuksia.


Valga municipalities.png|Kunnat vuoteen 2017.
Valga municipalities 2017.png|Kunnat vuodesta 2017.


## Lähteet

## Aiheesta muualla
Viljandimaa

**Viljandimaa** eli **Viljandin maakunta** sijaitsee Võrtsjärven länsipuolella Etelä-Virossa Latvian rajalla. Maakunnan pääkaupunki on Viljandi. 

Viljandimaan asukasluku on noin 48&nbsp;000. Maakunnan pinta-ala on 3&nbsp;420&nbsp;km².

## Maantiede
Viljandimaa on suureksi osaksi kumpuilevaa moreenimäkimaata ja Viron viljavimpia seutuja. Se on muinaisen Sakalan maakunnan ydinaluetta. Soomaan kansallispuisto sijaitsee osittain Viljandimaalla.

## Kaupungit ja kunnat

Vuoden 2017 kuntauudistuksen jälkeen Viljandimaa koostuu kolmesta kunnasta ja yhdestä kaupungista. Ennen kuntauudistusta kuntia ja kaupunkeja oli yhteensä 15.

Maakunnan kunnat ovat (asukasluku 1.1.2018):
;Kaupungit
* Viljandi, 17&nbsp;758&nbsp;as.

;Kunnat
* Mulgin kunta, 7&nbsp;652&nbsp;as.
* Põhja-Sakalan kunta, 8&nbsp;203&nbsp;as.
* Viljandin kunta, 13&nbsp;950&nbsp;as.

## Väestö
Vuonna 2011 Viljandimaalla oli 47&nbsp;599 asukasta, joista 45&nbsp;391 (95,4&nbsp;%) oli virolaisia, 1&nbsp;305 (2,7&nbsp;%) venäläisiä ja 880 (1,8&nbsp;%) muita kansallisuuksia.

## Talous
Maakunnan teollisuudenaloja ovat puu- ja huonekaluteollisuus, metalli- ja tekstiiliteollisuus sekä maatalous ja elintarviketeollisuus.


Arussaare õigeusu kirik.jpg| Arussaaren ortodoksinen kirkko vuodelta 1873.
Suure-Kõpu mõisa peahoone 2012.jpg| Suure-Kõpun kartanon päärakennus.
Heimtali mõisa viinaköök1.jpg|Heimtalin kartanon tislaamo.


## Lähteet

## Aiheesta muualla
Võrumaa

**Võrumaa** (võroksi *Võromaa*) eli Võrun maakunta sijaitsee kaakkoisessa Virossa. Se rajoittuu idässä Venäjään ja etelässä Latviaan. Maakunnan keskuspaikka on Võru.

Võrumaan asukasluku on noin 47&nbsp;000. Maakunnan pinta-ala on 2&nbsp;773 km². Võrumaassa elävät võrolaiset puhuvat perinteisesti viron läheistä sukukieltä võroa.

## Maantiede
Võrumaa on pinnanmuodoiltaan vaihtelevaa. Eteläosassa on Baltian korkein osa, Haanjan mäkimaa, jossa Iso Munamäki kohoaa 318 metrin korkeuteen. 

## Historiaa
Aikaisemmin kuului Võrun maakuntaan myös nykyinen Põlvamaa ja osia Tartumaasta ja Valgamaasta. Võrun maakuntaan kuuluu osa historiallisesta Setumaasta, josta suurin osa siirrettiin Venäjän neuvostotasavallalle vuonna 1945.

## Kaupungit ja kunnat

Vuoden 2017 kuntauudistuksen jälkeen Võrumaa koostuu neljästä kunnasta ja yhdestä kaupungista. Ennen kuntauudistusta kuntia ja kaupunkeja oli yhteensä 13, joiden lisäksi alueeseen kuuluu kolme Põlvamaan entistä kuntaa: Mikitamäe, Orava ja Värska.

Maakunnan kunnat ovat ja niiden asukasluku 1. tammikuuta 2018:
;Kaupungit
* Võru, 12&nbsp;242 as.

;Kunnat
* Antslan kunta, 4&nbsp;606 as.
* Rõugen kunta, 5&nbsp;551 as.
* Setomaan kunta, 3&nbsp;556 as.
* Võrun kunta, 10&nbsp;942 as.

## Väestö
Vuonna 2011 silloisella Võrumaalla oli 33 452 asukasta, joista 31 893 (95,3 %) oli virolaisia, 1 141 (3,4 %) venäläisiä ja 400 (1,2 %) muita kansallisuuksia.

## Lähteet

## Aiheesta muualla

* K. Linnamaa : Kesäistä Võrumaata. Pihanpuoli ja heinänkorjuu, Helsingin Sanomat, 13.08.1939, nro 215, s. 27, Kansalliskirjaston digitaaliset aineistot
Uuno Turhapuro herra Helsingin herra

**Uuno Turhapuro herra Helsingin herra** on vuonna 1991 ensi-iltansa saanut 15. Uuno Turhapuro -elokuva. Spede Pasanen vastasi elokuvan tuotannosta. Ohjaajaksi palasi viiden vuoden tauon jälkeen Ere Kokkonen, joka myös käsikirjoitti elokuvan. Elokuva oli vuoden 1991 katsotuin Suomessa, katsojia oli 383 706. Elokuva aloittaa eräänlaisen Presidentti-trilogian, jonka jatko-osat ovat seuraavana vuonna valmistunut Uuno Turhapuro – Suomen tasavallan herra presidentti sekä vuonna 1993 ilmestynyt Uuno Turhapuron poika.

## Juoni

Uuno toimii elokuvassa presidenttiehdokas Pentti Tömisevän kampanjapäällikkönä, mutta päätyykin lopulta itse presidentiksi.

## Näyttelijät

## Muuta
* Tämä on Mirjam Himbergin viimeinen elokuva.
* Elokuvassa on kohtaus, jossa Uuno huijaa asiakkaalta rahaa esiintyen tarjoilijana. Asiakas on Vääpeli Körmy. Tätä samaista kohtausta käytettiin elokuvassa Vääpeli Körmy ja vetenalaiset vehkeet.
* Eräässä kohtauksessa Uuno sanoo televisiosta alkavan ohjelma *Härskin kielletyt leikit*, jonka nimi on parodioitu Speden Spelit -peliohjelman silloisesta nimestä *Speden sallitut leikit*.
* Kohtaus, jossa Uuno tekee multiurheilun uuden maailmanennätyksen, kuvattiin Eläintarhan kentällä, Helsingissä. 
* Elokuvassa esiintyy muiden muassa Ben Zyskowicz ja hänen Rahime-vaimonsa.
* Elokuvan lopussa nähdään kurkistus Uuno-elokuvasarjan seuraavaan osaan *[[Uuno Turhapuro – Suomen tasavallan herra presidentti]]*.

## TV-esitykset

## Arvioita

*[[Video-opas|Video-oppaassa]]* vuodelta 1994 *Helsingin herra* saa kaksi tähteä viidestä, mikä vastaa sanallista arviota ”keskinkertainen”. 

## Lähteet

## Aiheesta muualla
* 
*
Kulmamitta

**Kulmamitta** voi tarkoittaa seuraavia asioita:

* kulmamitta eli astemitta, geometriassa käytetty apuväline
* suorakulma, puutöissä käytetty suoran kulman mittaamiseen tarkoitettu työkalu.

## Katso myös

*Viivain
Moon Child

**Moon Child** () on Suomessa julkaisematon japanilainen elokuva vuodelta 2003, jonka pääosissa nähdään muun muassa j-rocktähdet Camui Gackt (ex-Malice Mizer) ja HYDE (L'Arc~en~Ciel). Elokuva sijoittuu synkkäsävyiseen lähitulevaisuuteen, ja sen pääjuonen muodostaa yakuza-tyylinen toiminta höystettynä romantiikalla ja vampyyreillä.

## Juonikuvaus

Sho on orpo, joka elää Mallepan ankarilla kaduilla isoveljensä Shinjin ja ystävänsä Toshin kanssa. Eräänä päivänä pojat varastavat eräältä mieheltä täynnä rahaa olevan salkun, ja paettuaan takaisin piilopaikkaansa ränsistyneeseen rakennukseen Sho löytää varjossa lojuvan miehen. Hän pelastaa miehen auringonvalolta, joka saa tämän käden savuamaan, vieden hänet syvemmälle rakennuksen uumeniin. Kiinalainen mies, jonka rahat pojat varastivat, löytää kuitenkin heidän piilopaikkansa, ja saapuu paikalle juuri kun Toshi ja Shinji ovat saaneet avattua salkun. Toshi pakenee, ja kiinalaismies ampuu Shinjia jalkaan, aiheuttaen tälle elinikäisen vamman, käskien sen jälkeen Shon hakemaan paenneen ystävänsä. Kun Sho juoksee huhuilemassa kadonneen Toshin perään, kuuluu takaa karmaiseva huuto; orpopojan auringonvalosa pelastama mies onkin vampyyri, Kei.

Sho ja Kei ystävystyvät, ja taistelevat yhdessä Toshin kanssa paremmasta elannosta. Toshi työskentelee Happy Pizza -nimisessä pizzeriassa, ja vie huumaavia pizzoja sovittuun paikkaan, jonka jälkeen Sho ja Kei hoitavat homman loppuun ryöstämällä rahat. Shinjillä on kalakauppa, mutta hän käyttää päivänsä paremmin pilvenpoltteluun.

Eräällä ryöstökeikallaan Sho ja Kei kohtaavat Sonin, taiwanilaisen miehen, joka on tullut kostamaan mykän siskonsa Yi-Chen puolesta tämän raiskanneille miehille. Sho, Kei ja Son liittoutuvat taistelussa, ja niin heistä sekä Toshista ja Yi-Chestä muodostuu viisikko, jonka päivät näyttävät hetken aikaa onnellisilta. Mutta Mallepan kadut ovat liian raa'at, ja etnisten ryhmien muodostamien jengien välisiltä taisteluilta on mahdotonta välttyä, jos tahtoo nousta nokkimisjärjestyksessä ylöspäin.

## Rooleissa

Lähde: 

## Lähteet

## Aiheesta muualla
* 
*
Langaton tekniikka

**Langaton tekniikka** viittaa kaikenlaiseen langattomaan tiedonsiirtoon. Tyypillisiä käyttökohteita ovat matkapuhelimet, kämmenmikrot ja langattomat lähiverkot. Myös langaton hiiri, näppäimistö ja satelliittitelevisio ovat langatonta tekniikkaa. Masto tai muu korkean sijainnin tarjoava alusta voi olla tehty pelkästään tai pääasiassa langatonta viestintää varten.

## Langattomia tiedonsiirtotapoja
* Bluetooth
* ZigBee
* GPRS
* Wibree
* WLAN
* UMTS (3G)
* EDGE 
* DECT
* LTE
* 4G

Optinen tiedonsiirto:
* Infrapuna
* RONJA (optinen tiedonsiirtotekniikka)

## Mahdolliset vaikutukset terveyteen
Vuoden 2011 alussa yhdysvaltalainen Reviews of Environmental Health-lehti siteerasi mm. ruotsalaisen Karoliinisen instituutin ja Jerusalemin heprealaisen yliopiston arvioita, joiden mukaan nykyiset sähkömagneettisen säteilyn turvallisuuden mittausmenetelmät ovat riittämättömiä ja nykyiset langattomat teknologiat voivat asettaa miljardeja ihmisiä uhanalaisiksi biologisille vaurioille. 

## Lähteet

## Aiheesta muualla
LAZ

**Lvivin autotehdas** () aiemmin **Lvivin linja-autotehdas** () oli ukrainalainen autonvalmistaja. Se valmisti merkillä **LAZ** ennen kaikkea raskasta kalustoa, linja-autoja ja kuorma-autoja.

Tehdas perustettiin 1945 valmistamaan ZISin busseja länsi-Ukrainassa. Oma mallin LAZ 695 valmistus alkoi 1956.
Vuonna 2001 tehdas myytiin venäläiselle liikemiehelle Igor Tšurkinille, joka uudisti yrityksen toiminnan.
LAZ voitti tarjouskilpailun Euro-2012-jalkapallokilpailujen bussien toimituksista. Tämän jälkeen tilaukset vähenivät ja tehtaan väkeä irtisanottiin. Tehtaan kalusto vietiin  Dnipron bussitehtaalle, jossa LAZ-merkin tuotantoa oli tarkoitus jatkaa, ja vuonna 2014 tehdas takavarikoitiin ja huutokaupattiin.

LAZ-holdingilla oli tehtaat myös Dnipropetrovskissa ja Dniprodzeržynskissa.

Linja-autojen tuotanto jatkui vielä 2018, jolloin tehdas myi neljä А183 ja kolme А191-mallia.


File:LAZ-695 1957.jpg | LAZ-695
File:LAZ-699 O543EO 20080605.JPG | LAZ-699
File:Міжміський автобус Фастів-Житомир.jpg | LAZ-4202
File:LAZ E183 root9 pic 018.JPG | LAZ-E183


## Lähteet

## Aiheesta muualla
*Lvivsky avtomobilny zavod
Uunon huikeat poikamiesvuodet maaseudulla

**Uunon huikeat poikamiesvuodet maaseudulla** on vuonna 1990 julkaistu 14. Uuno Turhapuro -elokuva. Juonellisesti se sijoittuu aikaan ennen sarjan muita elokuvia. Tekijät ovat tosin käyttäneet taiteellista vapautta ja ajoittaneet tapahtumat valmistumisvuoteen, mikä ilmenee esimerkiksi vaatetuksesta, autoista ja puheenparresta. Lisäksi Uuno käy tässä elokuvassa peruskoulua, kun aikaisemmissa elokuvissa Uunon opettajaa sanottiin kansakoulun opettajaksi. Elokuva keräsi teattereihin katsojia odotettua vähemmän, vain noin 233&nbsp;715 katsojaa. Tästä huolimatta elokuva oli vuoden 1990 katsotuin kotimainen elokuva. Elokuva on 1970-luvun Uuno-elokuvia lukuun ottamatta ainoa, jossa ei nähdä Elli Castrénin esittämää Tuuran sihteeriä Unelma Säleikköä, sillä tarinan juoni ei sallinut hänen mukanaoloaan.

## Juoni

Elokuva alkaa Hugo Turhapuron rakennellessa kartanoaan. Kuulemma hänen tuleva poikansa, johtaja Uuno Turhapuro vaatii paljon tilaa ja hienot puitteet elämälleen. Seuraavaksi valitaan Uunolle äiti, joka on joko Tyyne tai Helsingin elämään kyllästynyt Gunhild Donnersdotter. Vastasyntynyt johtaja Uuno Turhapuro jätetään Hugo Turhapuron oven eteen ja äidin henkilöllisyys jää hieman hämäräksi.

Uuno Turhapuron täytettyä kahdeksantoista vuotta kartanon rakentaminen on yhä samassa vaiheessa kuin ennen hänen syntymäänsä, eli muutama lauta pystyssä. Teorian tasolla projekti toki etenee vinhaa vauhtia. Uunon tyttöystävä Iita on ikäihminen, syntynyt jo Venäjän vallan aikana.

Sörsselssön ja Härski Hartikainen ovat jo tässä vaiheessa Uunon hyviä ystäviä. Hehkeitä ja kurvikkaita naisia vilisee Spede-filmien tapaan, mutta Uuno ei tunnu ymmärtävän mitään naisten päälle, ainakaan vielä.

Kesänaapureina esiintyy vuorineuvos Tuura perheineen.

## Näyttelijät

## TV-esitykset

## Arvioita
*[[Video-opas|Video-oppaassa]]* vuodelta 1994 Ilkka Jauhiainen sanoo ”poikamiesvuosia” hauskemmaksi kuin useimmat Uuno-elokuvat ja antaa sille kaksi tähteä viidestä, mikä vastaa sanallista arviota ”keskinkertainen”.

## Lähteet